Борис Младенов-Young
Защо съм с дух чувствителен устроен…

chitanka.info

Защо съм с дух чувствителен устроен,

та плачове не мога да търпя

и чуя ли ги, тъжен и разстроен

зад тях предчувствам някаква беда.

Макар че те звучат в различни гами,

в един поток сълзите им текат,

с еднаква мощ и малки и голями

раняват и разкъсват мойта гръд.

Но зная плач, като камбанка нежен —

достигне ли ме, се топя разнежен

и се възнасям умилен възбог…

Той нов живот широко възвестява

в родилното с успешната поява

на току-що роденият отрок!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.